CELEX: 32006R1789
Language: hu
Date: 2006-12-05 00:00:00
Title: A Bizottság 1789/2006/EK rendelete ( 2006. december 5. ) a 08030019 KN-kód alá tartozó, AKCS-országokból származó banán behozatalára vonatkozó vámkontingensnek a 2007. január 1-jétől december 31-ig terjedő időszakra történő megnyitásáról és kezeléséről

6.12.2006   
            
            
               HU
            
            
               Az Európai Unió Hivatalos Lapja
            
            
               L 339/3
            
         
      A BIZOTTSÁG 1789/2006/EK RENDELETE
   
   (2006. december 5.)
   a 0803 00 19 KN-kód alá tartozó, AKCS-országokból származó banán behozatalára vonatkozó vámkontingensnek a 2007. január 1-jétőldecember 31-ig terjedő időszakra történő megnyitásáról és kezeléséről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a banánra vonatkozó vámtarifákról szóló, 2005. november 29-i 1964/2005/EK tanácsi rendeletre (1) és különösen annak 2. cikkére,
   mivel:
   
               (1)
            
            
               Az 1964/2005/EK rendelet 1. cikkének (2) bekezdése előírja, hogy minden évben 775 000 tonna nettó tömegű nulla százalékos vámtételű autonóm vámkontingenst nyitnak meg január 1-jétől az AKCS-országokból származó, 0803 00 19 KN-kódú banán behozatalára.
            
         
               (2)
            
            
               Ezért az 1964/2005/EK rendelet által 2007-re előírt vámkontingenst meg kell nyitni, és a 2007. december 31-ig terjedő időszakra meg kell állapítani a kezelésére vonatkozó szabályokat.
            
         
               (3)
            
            
               A nem preferenciális behozatal esetéhez hasonlóan a szóban forgó vámkontingens kezelésére vonatkozó módszert kell elfogadni a nemzetközi kereskedelem fejlődésének és a kereskedelmi forgalom nagyobb fokú folytonosságának elősegítése érdekében. A szabad forgalomba bocsátásra vonatkozó vámáru-nyilatkozatok elfogadási időpontjainak időrendi sorrendjét követő kontingens-felhasználási módszer (az ún. „érkezési sorrend” szerinti módszer) bizonyul erre a célra legalkalmasabbnak. Azonban az AKCS-országokkal bonyolított kereskedelem folytonosságának, és ezáltal a közösségi piac megfelelő ellátásának – a kereskedelmi forgalom zavartalansága melletti – biztosítása érdekében a 219/2006/EK bizottsági rendelet (2) átmeneti jelleggel a vámkontingens egy részét a korábban hatályos behozatali rendszer keretében a Közösséget AKCS-banánnal ellátó piaci szereplők számára tartja fenn. A rendelkezés átmeneti jellegét figyelembe véve indokoltnak tűnik annak fokozatos megszüntetése, és ezzel összefüggésben gondoskodni kell arról, hogy 2007-től a vámkontingens jelentősen nagyobb részét lehessen az érkezési sorrend alapján kezelni, 60 %-ról 81 %-ra emelve az e rendszer alapján megvalósuló behozatal arányát.
            
         
               (4)
            
            
               Ezért a vámkontingens keretében összesen 146 848 tonnát indokolt fenntartani azon piaci szereplők számára, akik 2006 során ténylegesen importáltak a Közösségbe az AKCS-országokból származó banánt. A vámkontingensnek ezt a részét az egyes piaci szereplők számára a 219/2006/EK rendelet II. fejezete értelmében kibocsátott behozatali engedélyek alapján importált mennyiségek arányában kellene kezelni.
            
         
               (5)
            
            
               A rendelkezésre álló mennyiségekre tekintettel a 2007. december 31-ig terjedő időszakra az egyes piaci szereplők által benyújtható engedélykérelmekre indokolt felső határt megállapítani.
            
         
               (6)
            
            
               A vámkontingens fennmaradó részéhez a Közösségben székhellyel rendelkező valamennyi piaci szereplő számára hozzáférést kell biztosítani az „érkezési sorrend” szerinti módszer alapján, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (3) 308a., 308b. és 308c. cikkével összhangban.
            
         
               (7)
            
            
               Az engedélykérelmek kellő időben történő benyújtásának lehetővé tétele érdekében e rendeletnek azonnal hatályba kell lépnie.
            
         
               (8)
            
            
               Az ebben a rendeletben előírt intézkedések összhangban vannak a Banánpiaci Irányítóbizottság véleményével,
            
         ELFOGADTA EZT A HATÁROZATOT:
   I.   FEJEZET
   ÁLTALÁNOS RENDELKEZÉSEK
   1. cikk
   Tárgy
   Az 1964/2005/EK rendelet 1. cikkének (2) bekezdésében előírt, AKCS-országokból származó, 0803 00 19 KN-kódú banán behozatalára vonatkozó, nulla százalékos vámtételű vámkontingens megnyitásra kerül a 2007. január 1-jétőldecember 31-ig terjedő időszakra.
   2. cikk
   Rendelkezésre álló mennyiségek
   A vámkontingens keretében rendelkezésre álló mennyiségeket 775 000 tonnában rögzítik, amelyből:
   
               a)
            
            
               146 848 tonnát kell a II. fejezet rendelkezéseivel összhangban kezelni és a 09.4164 sorszámmal ellátni;
            
         
               b)
            
            
               628 152 tonnát kell a III. fejezet rendelkezéseivel összhangban kezelni és a következő sorszámokkal ellátni: 09.1634, 09.1638, 09.1639, 09.1640, 09.1642, 09.1644.
            
         II.   FEJEZET
   A 2. CIKK A) PONTJÁBAN ELŐÍRT MENNYISÉGEK BEHOZATALA
   3. cikk
   Behozatali engedélyek
   (1)   A 2. cikk a) pontjában előírt mennyiségek keretében bonyolított behozatal az e fejezet rendelkezéseinek megfelelően kibocsátott behozatali engedély bemutatásához van kötve.
   (2)   Az 1291/2000/EK bizottsági rendelet (4) rendelkezései alkalmazandók, a 8. cikk (4) és (5) bekezdései kivételével, az ebben a rendeletben foglalt rendelkezésekre is figyelemmel.
   4. cikk
   Az engedélykérelmek benyújtása
   (1)   Behozatali engedély iránti kérelmet azok a Közösségben székhellyel rendelkező gazdasági szereplők nyújthatnak be, akik a 219/2006/EK rendelet II. fejezete alapján kiadott engedélyek birtokában 2006-ban ténylegesen importáltak a Közösségbe az AKCS-országokból származó banánt.
   (2)   Az egyes piaci szereplők által kérelmezett mennyiségek nem haladhatják meg az általuk a 219/2006/EK rendelet II. fejezete alapján kibocsátott engedély alapján behozott mennyiség 110 %-át.
   (3)   A behozatali engedély iránti kérelmeket az egyes piaci szereplők 2007. január 8-án és 9-én nyújtják be annak a tagállamnak az illetékes hatóságához, amely a (2) bekezdésben említett mennyiségekre 2006-ban számára behozatali engedélyeket bocsátott ki.
   Az egyes tagállamok illetékes hatóságait a mellékletben fel kell sorolni. E felsorolást a Bizottság az érintett tagállamok kérésére módosítja.
   (4)   Az engedélykérelmekhez mellékelni kell az AKCS-országokból származó banán behozatalához 2006-ban felhasznált, megfelelően záradékolt engedély vagy engedélyek másolatát és az engedélyekben szereplő mennyiségek AKCS-származását igazoló okmányokat, valamint a 2220/85/EGK bizottsági rendelet (5) III. címe szerinti biztosíték letétbe helyezéséről szóló igazolást. A biztosíték összege tonnánként 150 euro.
   (5)   Azok az engedélykérelmek, amelyeket nem az e cikk rendelkezéseinek megfelelően nyújtanak be, nem fogadhatók el.
   (6)   Az engedélykérelmek és az engedélyek 20. rovatában az „az 1789/2006/EK rendelet II. fejezete alapján kiállított engedély” szövegnek kell szerepelnie.
   5. cikk
   Engedélyek kiadása
   (1)   A tagállamok legkésőbb 2007. január 15-ig közlik a Bizottsággal azt az összmennyiséget, amelyre az elfogadható engedélykérelmek érkeztek.
   (2)   Amennyiben a kérelmezett mennyiségek meghaladják a 2. cikk a) pontjában említett mennyiséget, a Bizottság legkésőbb 2007. január 18-ig az egyes engedélykérelmekre alkalmazandó odaítélési együtthatót rögzít.
   (3)   Az illetékes hatóságok 2007. január 22-től bocsátják ki a behozatali engedélyeket, adott esetben a (2) bekezdésben említett odaítélési együttható alkalmazásával.
   (4)   Ha az odaítélési együttható alkalmazása esetén az engedélyt a kérelmezett mennyiségnél kevesebbre bocsátják ki, a 4. cikk (4) bekezdésében említett biztosítéknak az oda nem ítélt mennyiségre jutó részét haladéktalanul felszabadítják.
   6. cikk
   Az engedélyek érvényességi ideje és a tagállami értesítések
   (1)   Az 5. cikk (3) bekezdésével összhangban kibocsátott behozatali engedélyek 2007. december 31-ig érvényesek.
   (2)   2007 februárjától 2008 januárjáig bezárólag a tagállamok legkésőbb minden hónap 15. napjáig közlik a Bizottsággal az előző hónap során az 5. cikk (3) bekezdésének megfelelően kibocsátott behozatali engedélyek alapján importált banánmennyiségeket.
   Az első albekezdésben említett információt a Bizottság által megjelölt elektronikus rendszeren keresztül kell megküldeni.
   (3)   A tagállamoknak legkésőbb 2007. január 26-ig tájékoztatniuk kell a Bizottságot az e rendelet alapján tevékenykedő gazdasági szereplők jegyzékéről.
   A Bizottság e jegyzékeket közölheti a többi tagállammal.
   7. cikk
   A szabad forgalomba bocsátásra vonatkozó formalitások
   (1)   A vámhivatalok, amelyekhez a banán szabad forgalomba bocsátása érdekében a behozatali nyilatkozatokat benyújtják:
   
               a)
            
            
               a szabad forgalomba bocsátásra vonatkozó nyilatkozat elfogadásakor megőrzik a behozatali engedélyek és kivonatok példányait, valamint
            
         
               b)
            
            
               minden második hét végén minden záradékolt engedély és engedélykivonat második másolatát eljuttatják tagállamuk – a mellékletben szereplő – hatóságához.
            
         (2)   Az (1) bekezdés b) pontjában említett hatóságok a megkapott engedélyek és kivonatok másolatát minden második hét végén eljuttatják a tagállamok azon illetékes hatóságaihoz, amelyek e dokumentumokat kibocsátották.
   (3)   Ha kétség merül fel egy engedély, kivonat, vagy az azon szereplő bejegyzések vagy láttamozások valódiságát illetően, illetve a szabad forgalomba bocsátási eljárásokat végrehajtó piaci résztvevők azonosságát vagy azokét illetően, akik nevében ezeket az eljárásokat végrehajtják, valamint szabálytalanság gyanúja esetén, a vámhivatalok, amelyeknek ezeket az okmányokat bemutatták, haladéktalanul értesítik tagállamuk illetékes hatóságát. Ez utóbbiak alapos vizsgálat elvégzése érdekében azonnal továbbítja az információt a tagországokban az okmányokat kibocsátó illetékes hatóságoknak, valamint a Bizottságnak.
   (4)   Az (1), (2) és (3) bekezdésnek megfelelően kapott közlések alapján a mellékletben feltüntetett illetékes tagállami hatóságok végrehajtják a szükséges kiegészítő vizsgálatokat a vámkontingens hatékony kezelésének és különösen az e rendszer keretében behozott mennyiségek ellenőrzésének biztosítása érdekében, többek között a kibocsátott és a felhasznált engedélyek és kivonatok pontos összehasonlítása útján. Ennek érdekében ellenőrzik többek között a felhasznált okmányok valódiságát és megfelelőségét, valamint azok felhasználását a piaci szereplők által.
   III.   FEJEZET
   A 2. CIKK B) PONTJÁBAN ELŐÍRT MENNYISÉGEK BEHOZATALA
   8. cikk
   Kezelési mód
   (1)   A 2. cikk b) pontjában előírt mennyiség a következő hat, egyenként 104 692 tonnás részre oszlik:
   
               Tételszám
            
            
               Kontingensidőszak
            
         
               09.1634
            
            
               január 1-jétől február 28-ig
            
         
               09.1638
            
            
               március 1-jétől április 30-ig
            
         
               09.1639
            
            
               május 1-jétől június 30-ig
            
         
               09.1640
            
            
               július 1-jétől augusztus 31-ig
            
         
               09.1642
            
            
               szeptember 1-jétől október 31-ig
            
         
               09.1644
            
            
               november 1-jétől december 31-ig
            
         (2)   Az 1. cikkben említett részeket a 2454/93/EGK rendelet 308a., 308b. és 308c. cikkével összhangban kell kezelni.
   IV.   FEJEZET
   ZÁRÓ RENDELKEZÉSEK
   9. cikk
   Hatálybalépés
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. december 5-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 316., 2005.12.2., 1. o.
   
      (2)  HL L 38., 2006.2.9., 22. o. A legutóbb az 1261/2006/EK rendelettel (HL L 230., 2006.8.24., 3. o.) módosított rendelet.
   
      (3)  HL L 253., 1993.10.11., 1. o. A legutóbb a 402/2006/EK rendelettel (HL L 70., 2006.3.9., 35. o.) módosított rendelet.
   
      (4)  HL L 152., 2000.6.24., 1. o. A legutóbb az 1282/2006/EK rendelettel (HL L 234., 2006.8.29., 4. o.) módosított rendelet.
   
      (5)  HL L 205., 1985.8.3., 5. o. A legutóbb a 673/2004/EK rendelettel (HL L 105., 2004.4.14., 17. o.) módosított rendelet.
   
      MELLÉKLET
      A tagállamok illetékes hatóságai:
      
                   
               
               
                  
                     Belgium
                  
                  
                              Bureau d'intervention et de restitution belge/Belgisch Interventie- en Restitutiebureau
                           
                        
                              Rue de Trèves, 82/Trierstraat 82
                           
                        
                              B-1040 Bruxelles/Brussel
                           
                        
            
                   
               
               
                  
                     Cseh Köztársaság
                  
                  
                              Státní zemědělský intervenční fond
                           
                        
                              Ve Smečkách 33
                           
                        
                              CZ-110 00 Praha 1
                           
                        
            
                   
               
               
                  
                     Dánia
                  
                  
                              Ministeriet for Fødevarer, Landbrug og Fiskeri
                           
                        
                              Direktoratet for Fødevareerhverv; Eksportstøttekontoret
                           
                        
                              Nyropsgade 30
                           
                        
                              DK-1780 København V
                           
                        
            
                   
               
               
                  
                     Németország
                  
                  
                              Bundesanstalt für Landwirtschaft und Ernährung
                           
                        
                              Referat 322
                           
                        
                              Deichmanns Aue 29
                           
                        
                              D-53179 Bonn
                           
                        
            
                   
               
               
                  
                     Észtország
                  
                  
                              Põllumajanduse Registrite ja Informatsiooni Amet
                           
                        
                              Toetuste osakond, kaubandustoetuste büroo
                           
                        
                              Narva mnt 3
                           
                        
                              EE-51009 Tartu
                           
                        
            
                   
               
               
                  
                     Görögország
                  
                  
                              OKEPEKE (ex-GEDIDAGEP)
                           
                        
                              Directorate Fruits and Vegetables, Wine and Industrial Products
                           
                        
                              241, Acharnon Street
                           
                        
                              GR-10446 Athens
                           
                        
                              ΟΠΕΚΕΠΕ
                           
                        
                              Δ/νση οπωροκηπευτικών, αμπελοοινικών και βιομηχανικών προϊόντων
                           
                        
                              Αχαρνών 2
                           
                        
                              Τ.Κ. 10446, Αθήνα
                           
                        
            
                   
               
               
                  
                     Spanyolország
                  
                  
                              Ministerio de Industria, Turismo y Comercio
                           
                        
                              Secretaría General de Comercio Exterior
                           
                        
                              Paseo de la Castellana, 162
                           
                        
                              E-28046 Madrid
                           
                        
            
                   
               
               
                  
                     Franciaország
                  
                  
                              Office de développement de l'économie agricole des départements d'outre-mer (Odeadom)
                           
                        
                              46-48, rue de Lagny
                           
                        
                              F-93104 Montreuil Cedex
                           
                        
            
                   
               
               
                  
                     Írország
                  
                  
                              Department of Agriculture & Food
                           
                        
                              Crops Policy & State Bodies Division
                           
                        
                              Agriculture House (3W)
                           
                        
                              Kildare Street
                           
                        
                              Dublin 2
                           
                        
                              Ireland
                           
                        
            
                   
               
               
                  
                     Olaszország
                  
                  
                              Ministero del Commercio internazionale
                           
                        
                              Direzione generale per la Politica commerciale — Div. II
                           
                        
                              Viale Boston, 25
                           
                        
                              I-00144 Roma
                           
                        
            
                   
               
               
                  
                     Ciprus
                  
                  
                              Υπουργείο Εμπορίου, Βιομηχανίας και Τουρισμού
                           
                        
                              Μονάδα Αδειών Εισαγωγών — Εξαγωγών
                           
                        
                              CY 1421 Κύπρος
                           
                        
                              Ministry of Commerce, Industry and Tourism
                           
                        
                              Import & Export Licensing Unit
                           
                        
                              CY 1421 Cyprus
                           
                        
            
                   
               
               
                  
                     Lettország
                  
                  
                              Zemkopības ministrijas
                           
                        
                              Lauku atbalsta dienests
                           
                        
                              Tirdzniecības mehānismu departaments
                           
                        
                              Licenču daļa
                           
                        
                              Republikas laukums 2
                           
                        
                              LV-1981 Rīga
                           
                        
            
                   
               
               
                  
                     Litvánia
                  
                  
                              Nacionalinė mokėjimo agentūra
                           
                        
                              Užsienio prekybos departamentas
                           
                        
                              Blindžių g. 17
                           
                        
                              LT-08111 Vilnius
                           
                        
            
                   
               
               
                  
                     Luxemburg
                  
                  
                              Direction des douanes et accises
                           
                        
                              Division „douane/valeur”
                           
                        
                              26, place de la Gare
                           
                        
                              L-1616 Luxembourg
                           
                        
            
                   
               
               
                  
                     Magyarország
                  
                  
                              Magyar Kereskedelmi Engedélyezési Hivatal
                           
                        
                              Margit krt. 85
                           
                        
                              HU-1024 Budapest
                           
                        
            
                   
               
               
                  
                     Málta
                  
                  
                              Ministeru ghall-Affarijiet Rurali u l-Ambjent
                           
                        
                              Divizjoni tas-Servizzi Agrikoli u Zvilupp Rurali
                           
                        
                              Agenzija tal-Pagamenti
                           
                        
                              Trade Mechanisims
                           
                        
                              Centru Nazzjonali tas Servizzi Agrikoli u Zvilupp Rurali Ghammieri
                           
                        
                              Marsa CMR 02 Malta
                           
                        
            
                   
               
               
                  
                     Hollandia
                  
                  
                              Produktschap Tuinbouw
                           
                        
                              Louis Pasteurlaan 6
                           
                        
                              Postbus 280
                           
                        
                              2700 AG Zoetermeer
                           
                        
                              Nederland
                           
                        
            
                   
               
               
                  
                     Ausztria
                  
                  
                              Agrarmarkt Austria
                           
                        
                              Dresdner Straße 70
                           
                        
                              A-1200 Wien
                           
                        
            
                   
               
               
                  
                     Lengyelország
                  
                  
                              Agencja Rynku Rolnego
                           
                        
                              Biuro Administrowania Obrotem Towarowym z Zagranicą
                           
                        
                              ul. Nowy Świat 6/12
                           
                        
                              00-400 Warszawa
                           
                        
                              Polska
                           
                        
            
                   
               
               
                  
                     Portugália
                  
                  
                              Ministério das Finanças e da Administração Pública
                           
                        
                              Direcção-Geral das Alfândegas e dos Impostos Especiais sobre o Consumo
                           
                        
                              Direcção de Serviços de Licenciamento
                           
                        
                              Rua Terreiro do Trigo — Edifício da Alfândega
                           
                        
                              P-1149-060 Lisboa
                           
                        
            
                   
               
               
                  
                     Szlovénia
                  
                  
                              Agencija RS za kmetijske trge in razvoj podeželja
                           
                        
                              Oddelek za zunanjo trgovino
                           
                        
                              Dunajska cesta 160
                           
                        
                              SI-1000 Ljubljana
                           
                        
            
                   
               
               
                  
                     Szlovákia
                  
                  
                              Pôdohospodárska platobná agentúra
                           
                        
                              Dobrovičova 12
                           
                        
                              815 26 Bratislava
                           
                        
                              Slovenská republika
                           
                        
            
                   
               
               
                  
                     Finnország
                  
                  
                              Maa- ja Metsätalousministeriö
                           
                        
                              PL 30
                           
                        
                              FIN-00023 Valtioneuvosto, Helsinki
                           
                        
            
                   
               
               
                  
                     Svédország
                  
                  
                              Jordbruksverket
                           
                        
                              Interventionsenheten
                           
                        
                              S-551 82 Jönköping
                           
                        
            
                   
               
               
                  
                     Egyesült Királyság
                  
                  
                              Rural Payment Agency
                           
                        
                              External Trade Division
                           
                        
                              Lancaster House
                           
                        
                              Hampshire Court
                           
                        
                              Newcastle Upon Tyne
                           
                        
                              NE4 7YH
                           
                        
                              United Kingdom
                           
                        
            
                   
               
               
                  
                     Bulgária
                  
                  
                              Министерство на земеделието и горите
                           
                        
                              Дирекция „Маркетинг и регулаторни режими“
                           
                        
                              Бул. „Христо Ботев“, 55
                           
                        
                              София, 1040
                           
                        
                              България
                           
                        
                              Ministry of Agriculture and Forestry
                           
                        
                              Marketing and Regulatory Regimes Directorate
                           
                        
                              55, Hristo Botev blvd.
                           
                        
                              Sofia, 1040
                           
                        
            
                   
               
               
                  
                     Románia
                  
                  
                              Agentia de Plati si Interventie pentru Agricultura
                           
                        
                              Directia de Masuri de Piata – Comert Exterior
                           
                        
                              B-dul Carol l nr. 17, sector 2
                           
                        
                              Bucuresti
                           
                        
                              Romania